นวัตกรรม สิ่งสำคัญในการพัฒนาเศรษฐกิจ
นวัตกรรม คำนี้ที่แสนจะมีความหมายอย่างมากในการทำธุรกิจ ซึ่งหากธุรกิจไหนสามารถคิดค้นนำเสนอสิ่งแปลกใหม่ที่เป็นประโยชน์ ที่เรียกว่านวัตกรรมนี้ได้ ก็เท่ากับธุรกิจนั้นได้เดินล้ำหน้าคู่แข่งไปไม่น้อย,ไม่เว้นแม้กระทั่งวงการธุรกิจอสังหาริมทรัพย์ ที่เหล่าผู้ประกอบการ ทั้งรายใหญ่รายเล็กต่างนำเสนอนวัตกรรมออกมาดึงดูดใจลูกค้ากันมากมาย ทั้งนวัตกรรมการก่อสร้าง นวัตกรรมเทคโนโลยีต่างๆที่มาช่วยให้การใช้ชีวิตในที่อยู่อาศัยสะดวกสบายยิ่งขึ้น,Business On My Way สัปดาห์นี้ ขอพาไปรู้จักผู้ประกอบการรายเล็กที่ไม่ธรรมดา โดยนำเสนอความต่างเพื่อสร้างนวัตกรรมอยู่ตลอดเวลา ที่สำคัญคือหาพันธมิตรที่มีความเชี่ยวชาญมาร่วมสร้างสรรค์นวัตกรรมไปด้วยกัน กับ บริษัท ชินวะ เรียลเอสเตท (ไทยแลนด์) จำกัด ที่มีหัวเรือใหญ่ผู้มากประสบการณ์ในวงการอสังหาริมทรัพย์อย่าง คุณเคนนี่ (วิชัย จุฬาโอฬารกุล) ดำรงตำแหน่งกรรมการบริหาร,คุณเคนนี่ เล่าว่า ชินวะ เรียลเอสเตท (ไทยแลนด์) เป็นบริษัทในเครือ ชินวะกรุ๊ป กลุ่มธุรกิจด้านอสังหาริมทรัพย์ขนาดใหญ่ของญี่ปุ่น ก่อตั้งมา 130 ปี โดยชินวะกรุ๊ปเริ่มขยายตลาดมาเมืองไทยเมื่อประมาณปี 2559 ซึ่งก็จัดตั้งเป็นบริษัท ชินวะ เรียลเอสเตท (ไทยแลนด์) จำกัด และเปิดตัวโครงการแรก รูเนะสุ ทองหล่อ 5 คอนโดมิเนียมโลว์ไรส์ 8 ชั้น มูลค่าโครงการ 1,200 ล้านบาท ที่ออกแบบและนำนวัตกรรมจากญี่ปุ่นมาใช้ในโครงการ,อย่างนวัตกรรมรูเนะสุ ที่เรานำมาใช้กับรูเนะสุ ทองหล่อ 5 ก็ถือเป็นลิขสิทธิ์เฉพาะของชินวะกรุ๊ป โดยรูเนะสุ คือการก่อสร้างแบบการกลับคานเป็นพื้นและทำพื้นให้เป็นคาน ซึ่งจะเพิ่มพื้นที่ใช้สอยในห้องได้ถึง 40% สามารถทำเป็นห้องเก็บของได้ โดยมีความสูงถึง 60 เซนติเมตร,แน่นอนนวัตกรรมที่คิดค้นมาใช้ในแวดวงอสังหาฯ คงไม่หยุดนิ่ง ล่าสุดคุณเคนนี่ เล่าว่า เมื่อช่วงกลางเดือน ม.ค.ที่ผ่านมา ได้มีโอกาสนำทีมสื่อมวลชนไทยไปเยือนเมืองโอซากาที่บริษัทชินวะกรุ๊ปตั้งอยู่ เพื่อชมนวัตกรรมใหม่ๆที่ทางชินวะกรุ๊ปได้สรรค์สร้างขึ้นซึ่งหนึ่งในนั้นคือนวัตกรรมการก่อสร้างอาคารที่พัก ที่สามารถป้องกันภัยพิบัติแผ่นดินไหวได้ โดยรับแรงสั่นไหวได้ถึง 7.0 ริกเตอร์ กับระบบ NS-SSB แนวคิดใหม่ที่ใช้หลักไจโรสโคปมาปรับใช้ให้มีประสิทธิภาพมากขึ้น,ระบบ NS–SSB นั้นจะใช้เครื่องมือที่เรียกว่า Base Isolator โดยลักษณะเป็นจานเหล็กสองแผ่นที่ประกบกันแล้วมีลูกบอลไว้ตรงกลาง ซึ่งอุปกรณ์นี้จะนำไปติดตั้งไว้ระหว่างเสาหลักของอาคารกับเสาเข็มที่เจาะเป็นฐานรากใต้ดินของอาคารนั้นๆ ซึ่งแน่นอนหากมีแผ่นดินไหวตัวฐานรากและตัวอาคารจะแยกกันชัดเจน และตัว Base Isolator จะรับแรงสั่นและเคลื่อนตัวไม่ให้ไปกระทบกับตัวอาคาร,คุณเคนนี่ เล่าว่า สำหรับเมืองไทยคงยังไม่จำเป็นต้องนำระบบป้องกันแผ่นดินไหวมาใช้ เนื่องจากภูมิศาสตร์ของไทยไม่ค่อยเกิดแผ่นดินไหวเท่าไร ซึ่งหากจะนำนวัตกรรมอันไหนมาใช้ คงจะยึดหลักว่าต้องให้เป็นประโยชน์สามารถนำมาปรับใช้กับลูกค้าคนไทยให้มากที่สุด,ทั้งนี้ นอกจากโครงการรูเนะสุ ทองหล่อ 5 ล่าสุดบริษัทยังได้เดินหน้าพัฒนาโครงการใหม่ เร็น สุขุมวิท 39 คอนโดมิเนียมสูง 7 ชั้น 2 อาคาร ที่ยังเน้นนิยามการดีไซน์แบบญี่ปุ่น มูลค่าโครงการ 2,600 ล้านบาท อีกทั้งยังมี แผนพัฒนาโครงการในทำเลเส้นทางรถไฟฟ้า ซึ่ง เล็งสายสีเหลือง บริเวณถนนศรีนครินทร์ ผุดโครง– การ โดยจะทำเป็นโครงการ ขนาดเล็กไม่เกิน 100 ยูนิต ตั้งมูลค่าโครงการไว้ที่ 200 ล้านบาท,ด้านโทโมยาสุ ยามาเบะ กรรมการผู้จัดการ บริษัท ชินวะ เรียลเอสเตท (ไทยแลนด์) จำกัด เล่าว่า ปีนี้บริษัทมีแผนเปิดตัวคอนโดมิเนียมออกสู่ตลาดเป็นไพลอท โปรเจกต์รวมมูลค่าประมาณ 3,000 ล้านบาท โดย มองว่าเมืองไทยยังมีความน่าสนใจในการลงทุน ดูได้จากนโยบายภาครัฐที่ผลักดันโครงการรถไฟฟ้าสายต่างๆ ส่งผลให้เกิดโอกาสในการพัฒนาอสังหาฯยิ่งขึ้น,ที่ญี่ปุ่นกลุ่มชินวะกรุ๊ป มีธุรกิจที่มีความหลากหลาย ทั้งบริษัทรับเหมาก่อสร้าง คอนโดมิเนียม เซอร์วิสอพาร์ตเมนต์ บ้านเดี่ยว โรงแรม ที่จอดรถ ออนเซน เป็นต้น โดยการเข้ามา ทำตลาดในเมืองไทยในอนาคตจึงมีแนวคิดที่จะนำความเชี่ยวชาญมารุกตลาดเมืองไทยเช่นกัน,ยามาเบะ เล่าว่า บริษัทยังเตรียมขยายนวัตกรรมรูเนะสุ ไปในประเทศ ในโซนเอเชีย ทั้งมาเลเซีย สิงคโปร์ ฟิลิปปินส์ อินโดนีเซีย ไต้หวัน และฮ่องกง ซึ่งคาดว่าจะแล้วเสร็จภายในปี 2563,นอกจากนี้ ยังเตรียมนำกลยุทธ์เติมเต็มให้ลูกค้า กับระบบทริปเปิล เอส เซอร์วิส หรือ SSS Service คือระบบการบริหารงานหลังงานขายที่ใช้ประสานนักลงทุนไทย-ต่างชาติ สำหรับผู้เช่าชาวญี่ปุ่นแบบ Life Time Free เพื่อลดขั้นตอนช่วยเอเย่นต์และนักลงทุน เป็นบริการตลอดชีพไม่มีวันหมดอายุ,งานนี้ธุรกิจที่จะอยู่รอดได้ในสภาวะที่มีการแข่งขันสูงเช่นนี้ ก็คงต้องนำ นวัตกรรมใหม่ๆ มาช่วงชิงความได้เปรียบกันเป็นแน่
นวัตกรรม คำนี้ที่แสนจะมีความหมายอย่างมากในการทำธุรกิจ ซึ่งหากธุรกิจไหนสามารถคิดค้นนำเสนอสิ่งแปลกใหม่ที่เป็นประโยชน์  
อสังหาริมทรัพย์,ญี่ปุ่น,ชินวะกรุ๊ป,ชินวะ เรียลเอสเตท,Business On My Way